**Trinn 6: Skape et klasserom der det diskuteres tekster og skriving**

**Kompetansemål etter 2.årstrinn**:

* Lytte til tekster på bokmål og nynorsk og samtale om dem
* Leke, improvisere og eksperimentere med rim, rytme, språklyder, stavelser, meningsbærende elementer og ord
* Samtale om hvordan valg av ord, stemmebruk og intonasjon skaper mening
* Bruke egne kunnskaper og erfaringer for å forstå og kommentere innholdet i leste tekster
* Samtale om begrepene dialekt, bokmål og nynorsk
* Samtale om hvordan ord og bilde virker sammen i bildebøker og andre bildemedier

**Kompetansemål etter 4.årstrinn:**

* Beherske et tilstrekkelig ordforråd til å samtale om faglige emner, fortelle om egne erfaringer og uttrykke egne meninger,
* lese, reflektere over og samtale om egne og andres tekster
* beskrive språk og språkbruk, ordklasser og deres funksjon

**Læringsmål:**

* Å snakke om lesing, skriving og om faget
* Samtale om tekster og diskutere innholdet i språk og tekster
* Skape rom og trygghet for å være i dialog

**Elevoppgave:** Formålet med denne oppgaven er å etablere en språklig bevissthet rundt skriving, lesing og tekst. Elevene vil gjennom daglig aktivitet gjøres oppmerksomme på hva det er som utgjør og hva det er som skal til for å realisere språket gjennom tekst. I samtaler vil elevene utvikle en språklig kompetanse på ord, uttrykk og talemåter på funksjonelle strategier i lesing og skriving.

De daglige aktivitetene kan være:

* Korte og lange ord
* Lære hva en setning er
* Lære når vi bruker liten og stor bokstav (stor bokstav i egennavn)
* Lytteleker
* Lage lister
* Se at ord og bilder hører sammen
* Finne rimord
* Finne sammensatte ord
* Alliterasjon (bokstavrim)
* Lære ordklasser (verb, substantiv, adjektiv, adverb)
* Utforske rotmorfem
* Tegnsetting (punktum, utropstegn, spørsmålstegn, komma)
* Synonymer
* Antonymer
* Diftonger
* Tegneserier
* Tekstoppbygning (innledning, hoveddel, avsnitt og avslutning)
* Lage spørsmål
* Personbeskrivelser
* Bruke nøkkelord (ekspertord) for å gjenfortelle tekst
* Overskrifter
* Snakkebobler
* Finne metaforer og sammenligninger
* Lese og samtale om ulike tekstlige sjangre (dikt, vitser, gåter, skjønnlitterære- og fagtekster)
* Lese ulike modelltekster og bruke disse i egen skriving
* Bruk av illustrasjoner for å få en dypere mening
* Gjenkjenne og diskutere oppbygning av en bok
* Snakke om språk, dialekt, bokmål og nynorsk
* Lære om bruk av tabeller og diagrammer

**Bakgrunn:**

Å skape en klasseroms kultur der skriving, lesing og tekst blir diskutert er et viktig bidrag i undervisningen. De lærerne som lykkes best med sin skriveopplæring, er i klasserom hvor det nettopp leses, skrives og snakkes om tekst. I LK06 er grunnleggende ferdigheter i norsk er samtalen sterkt fremhevet: «Samtale om tekster har en avgjørende betydning for elevens læring og utvikling. Dette forutsetter metaspråklig bevissthet». Elevens ulike erfaringer fra og om lese- og skrivestrategier kan være mer mangfoldig enn lærere kan tenke seg. Synliggjøring og dialog om mangfold kan skape interesse og diskusjon om skriving og lesing.

Metaspråkligkompetanse gjør at elevene opparbeider en kunnskapsbank eller ei verktøykasse med ord og uttrykk de trenger til å kunne delta i samtaler om tekst.